钦定古今图书集成/明伦汇编/氏族典/第180卷 > 《廖用贤尚友录》 > 燕若冲
## 钦定古今图书集成/明伦汇编/氏族典/第180卷 > 《廖用贤尚友录》 > 燕若冲

按《万姓统谱》：“若冲，元丰中知南阳县，政治清平，修陂
堤，辟田土，比屋殷富，岁资丰稔。”

===燕达===按《宋史燕达传》：“达字逄辰，开封人。为儿时，与侪辈戏，
辄为军陈行列状，长老异之。既长，容体魁梧，善骑射，
以材武隶禁籍，授内殿崇班，为延州巡检，戍怀宁。砦
擢鄜延都监，累迁西上阁门使，领英州刺史，为秦凤
副总管，迁东上阁门使、副都总管，真拜忠州刺史，龙
神卫四厢都指挥使。郭逵招讨安南，为行营马步军”
副都总管。师还，拜荥州防御使。元丰中，迁金州观察
使，加步军都虞候，改马军，超授副都指挥使。以训阅
精整，除一子阁门祗候。数被诏奖，进殿前副都指挥
使、武康军节度使。哲宗立，迁为使，徙节武信。卒，赠开
府仪同三司，谥曰毅。敏达起行伍，喜读书。神宗以其
忠实可任，每燕见，未尝不从容。尝问用兵当何先，对
曰：“莫如爱。”帝曰：“威克厥爱，可乎？”达曰：“威非不用，要以
爱为先耳。”帝善之。